**Өскемен қаласы әкімдігінің «Оралхан Бөкей атындағы ОКЖ» КММ № 2 кітапхана-бөлімшесінің «Борис Щербаковтың жасыл үйі»**

**эко-орталығы.**

БАЙҚАУДЫҢ МАҚСАТЫ МЕН МІНДЕТІ

- Жас буынның экологиялық танымы мен сауатын қалыптастыру;

- Ел экологиясын сақтау және қорғау бағытындағы жауапкершілікті сезінуге ықпал ету;

-Эко-қоржынды (дорбаны) тігіп, пайдалануды насихаттау арқылы қоршаған ортаны залалды заттардан қорғауға шақыру.

БАЙҚАУҒА ҚАТЫСУШЫЛАР

- Өскемен қаласының колледж оқушылары және 5-11 сынып оқушылары қатысуға болады.

- Әр оқушы жеке түрде қатысуына, немесе бірнеше бала топ (команда) құрып қатысуларына да болады.

- Құрылған топтағы қатысушылар саны үш (3) адамнан аспауы керек.

БАЙҚАУ ЖҰМЫСТАРЫНА ҚОЙЫЛАТЫН ТАЛАПТАР

-Қатысушылар қоржынды өз қолдарымен тігулері тиіс;

-Өз қалаулары бойынша матадан тігулеріне, немесе тоқыма жіппен тоқуларына да болады;

-Шығармашылық ой - қиялмен сәнді етіп тіксе, нұр үстіне нұр;

-Қоржынды сәндеу үшін түрлі жылтырақ әшекейлерді, кестелерді, өрнектерді, түрлі бастырмаларды, жіп-бауларды, және т.б. пайдалануға болады.

-Қоршаған ортаға зияны тимейтін экологиялық таза материалдан тігілуі керек.

-Тігілген қоржынға атау бергендері жөн.

-Азық-түлік, шаруашылық бұйымдарын салуға қолайлы және ұзақ пайдалануға төзімді болғаны абзал.

-Көлемі 25x35 сантиметрден кішкене болмауы және екі (2) килограммға дейін жүк салмағын көтере алатындай болуы қажет.

-Әр қатысушы, немесе топ (команда) байқауға бір ғана шығармашылық жұмыс (қоржын) тапсыру керек.

-Байқауға ұсынылатын қоржынға (бирка) келесі мәліметтер толық жазылуы тиіс:

1. Қатысушының аты-жөні;

2. Мектебінің, немесе колледжінің атауы, мекенжайы.

3. Телефоны;

4. Электрондық пошта.

ҚАЗЫЛАР АЛҚАСЫ және ҚОРЖЫНДАРДЫ БАҒАЛАУ

-Байқауға қатысушылардың шығармашылық жұмыстарын қазылар алқасы бағалайды.

-Қазылар алқасының құрамы: кәсіби суретшілер, дизайнерлер, экология саласының мамандары және кітапхана қызметкерлері.

-Қазылар алқасы ең көп ұпай жинаған үш (3) қатысушыны (жеке тұлғаны, немесе топты) жеңімпаз деп жариялайды.

-Жеңімпаздар арнайы диплом және сый-тартулармен марапатталады.

БАЙҚАУДЫ ӨТКІЗУ МЕРЗІМІ ЖӘНЕ ТӘРТІБІ:

1.Байқау 2022 жылдың 20-ақпанынан 30-наурызға дейін офлайн түрінде өткізіледі.

- 2.Байқауға жеке, немесе топ (команда) түрінде қатысу үшін төмендегі 1-ҚОСЫМШАДА көрсетілген өтініш үлгісін толтырып, мына электрондық поштаға жолдаңыздар: http://jasylui.kz/

- 3.Байқауға ұсынатын эко-қоржынды мына мекенжайға әкеліп тапсыруларыңызды өтінеміз: Гагарин желекжолы, 24 (№ 2 кітапхана – бөлімшесі, «Б.Щербаковтың жасыл үйі»).

-Байқау нәтижесі Наурыз мейрамы қарсаңында шығарылады. Марапаттау рәсімін өткізу мерзімі қосымша хабарланатын болады. Байқау қорытындысы jasylui.kz сайтында, әлеуметтік желілерде және бұқаралық ақпарат құралдарында жарияланады.

Сұрақтарыңыз болса, хабарласыңыздар!

8-777-411-96-44; тел: 78-20-77 - Жунуспекова Сәуле Жакупқызы